લંડનઃ પાંચમી ટેસ્ટના પહેલાં દિવસના અંતે ઈંગ્લેન્ડે 7 વિકેટ ગુમાવી 198 રન બનાવી લીધાં છે. ઇશાંત શર્માએ એક ઓવરમાં મોઇન અલી અને સેમ કુરનને પેવેલિયન મોકલ્યા હતા. આ સાથે એક સમયે 133/1 ના સ્કોરની સાથે મજબૂત દેખાઇ રહી ટીમના 6 ખેલાડી 48 રનની અંદર પેવેલિયન પરત ફર્યા હતા. અત્યારે જોસ બટલર 11 અને આદિલ રશીદ 4 રને રમતમાં છે. 3 વિકેટ લઇને ઇશાંત અત્યાર સુધી સૌથી સફળ બોલર રહ્યો. સીરીઝની પ્રથમ ટેસ્ટ રમી રહેલા રવીન્દ્ર જાડેજાએ પણ 2 વિકેટ ઝડપી હતી.